Publication: Magyar Közlöny
Issue: MK-1999-124 (Year: 1999, Number: 124)
Era: 1990-2004
Section: feltételeiről szóló 273/1997. (XII. 22.) Korm. rendelet hatálya alá tartozó támogatások. Nem minősülnek támogatásnak továbbá azok az intézkedések, amelyek valamennyi
Paragraph Index: 177

49. § Az Ámr. a következő címmel és 77/A. §-sal egészül ki: „A PHARE támogatásból a KPSZE közreműködésével megvalósuló programok lebonyolításának speciális szabályai 77/A. § (1) A KPSZE ellátja az Európai Unió illetékes szervével kötött megállapodás alapján a PHARE intézményfejlesztési programok, valamint az Európai Unióval egyeztetett egyéb programok tendereztetési, szerződéskötési, nyilvántartási és egyéb pénzügyi adminisztrációs feladatait. A fejezet felügyeletét ellátó szervnél a szakmai végrehajtásért felelős személy (a továbbiakban: SPO) részt vesz a szerződések megkötésében. A KPSZE és az SPO által aláírt szerződésekről az SPO köteles a fejezet felügyeletét ellátó szervet a szerződés egy másolati példányának megküldésével tájékoztatni.

Source: https://magyarkozlony.hu/hivatalos-lapok/7485037b082f450127154489b3936e70ee10d197/dokumentumok/16e5ec03f89177906f026866b2f7ce59370ec701/letoltes